जयपुर। इंजीनियरिंग स्टूडेंट्स के प्लेसमेंट के दौरान सबसे ज्यादा परेशानी कम्यूनिकेशन, सॉफ्ट स्किल्स और कॉन्फिडेंस को लेकर आ रही है। इस कमी को दूर करने के लिए शहर के विभिन्न इंजीनियरिंग कॉलेज ड्रामा का सहारा ले रहे हैं।
कई कॉलेजों ने स्टूडेंट्स के पर्सनैलिटी डवलपमेंट और पब्लिक स्पीकिंग के लिए कैम्पस में ड्रामा की स्पेशल विंग शुरू कर दी है। स्टूडेंट्स का कहना है कि इससे वे नए अंदाज में खुद को स्टेज से मोटिवेट करने में कामयाब हो रहे हैं। वहीं कॉलेज मैनेजमेंट के अनुसार इससे प्लेसमेंट के लिए आने वाली कंपनियों से बेहतर फीडबैक मिल रहा है।
एक्सपर्ट ट्रेनिंग
स्टूडेंट स्किल डवलपमेंट के लिए कॉलेज कॉपरेरेट और प्रोफेशनल एक्सपर्ट को हायर करने लगे हैं। दिल्ली की ब्रिज इंटेलिया के ट्रेनर जी.के.प्रशांत ने हाल ही वीआईटी कैम्पस में 2 महीने की डिस्कशन, इंग्लिश इम्प्रूवमेंट, सॉफ्ट स्किल और एम्प्लॉयमेंट की ट्रेनिंग दी। इसमें कई इंग्लिश राइटर्स के प्ले भी कराए गए।
वे कहते हैं कि जयपुर में प्लेसमेंट ठीक नहीं है, पर ट्रेनिंग से 50 से 70 परसेंट सुधार आया है। वीआईटी ड्रामा कॉर्डिनेटर धनेश वर्मा कहते हैं, शेक्सपीयर के प्रसिद्ध प्ले शामिल किए गए जिसमें कई बार डायलॉग डिलीवरी कमजोरी रही, लेकिन अब वे स्टूडेंट्स ग्रुप डिस्कशन में बेहतर परफर्ॉमेस दिखा रहे हैं।
बनाई अलग विंग
कम्युनिकेशन स्किल नहीं होने से बेहतर स्टूडेंट्स भी सामान्य से पीछे रहने लगे हैं। वह स्थिति फोबिया बन उन्हें आगे बढ़ने का मौका नहीं देती, इसलिए अब सुधार और ग्रूमिंग करने के लिए जेईसीआरसी में ‘सेंटर फॉर आर्ट एंड आइडियाज’ विंग शुरू हुई है। इसमें अब जुलाई से ‘आर्टिस्ट इन हाउस’ की 7 दिन की ट्रेंनिग दी जाएगी। इसमें ड्रामा एक्सपर्ट और स्टूडेंट 24 घंटे एकसाथ रहेंगे। जेईसीआरसी फाउंडेशन के डायरेक्टर अर्पित अग्रवाल का कहना है कि साथ ही इंग्लिश ड्रामा के लिए दो क्लब बने हैं, जो लगातार स्किट करते हैं। इससे प्लेसमेंट संख्या भी बढ़ी है।
बढ़े कैप्सूल कोर्स
ड्रामा आर्टिस्ट अनिल मारवाड़ी ने कहा कि पहले सिर्फ एनुअल फेस्ट में ड्रामा शामिल होता था पर अबस्टूडेंट्स को सॉफ्ट स्किल्स का भी हिस्सा बन चुका है। ट्रेनिंग में बॉडी मूवमेंट, इम्प्रोवाइजेशन, स्पीच, आई कॉन्टैक्ट, बिहेवियर, डांस, स्पेशल टॉपिक डिस्कशन, टाइम मैनेजमेंट, राइटिंग और कम्युनिकेशन स्किल्स पर जोर देते हैं। अपेक्स इंस्टीट्यूट ऑफ इंजीनियरिंग एंड टेक्नोलॉजी के डायरेक्टर डॉ.रवि जूनीवाल कहते हैं हर छोटे इवेंट में भी ड्रामा कॉम्पीटीशन को तरजीह दी जाने लगी है। इससे कॉन्फिडेंस बढ़ता है।
॥प्लेसमेंट के लिए आने वाली कंपनियां स्टूडेंट में टीम वर्क, लर्निग एबिलिटी, एटीट्यूड और स्किल्स की डिमांड करती है। जो ड्रामा से बेहतर होता है। कुछ ऐसे केसेस भी सामने आए हैं जहां इंट्रोवर्ट स्टूडेंट्स भी ड्रमेटिक्स की मदद से प्रेजेंटेशन में सुधार लाए हैं।’
-मीनू शर्मा सक्सेना, चीफ ट्रेनिंग प्लेसमेंट ऑफिसर, पूर्णिमा ग्रुप ऑफ कॉलेजेज
॥ड्रमेटिक्स से स्टूडेंट्स खुद को आसानी से एक्सप्रेस करते हैं, जो एक इंटरव्यूअर को चाहिए। वो किरदार के रोल में खुद को ढाल कर सेंसिटिव बनते हैं।अभी यहां स्किट होते हैं, जो नए सेशन में रेगुलर एक्टिविटीज में शामिल किए जा सकेंगे।’
- रोहित जैन, वाइस प्रिंसिपल, जेएनआईटी
hin_Deva hin_Deva kas_Deva hin_Deva hin_Deva kas_Deva hin_Deva hne_Deva hin_Deva hin_Deva bho_Deva hin_Deva kas_Deva